**Projektēšanas uzdevums**

**Administratīvās ēkas**

**vienkāršotas atjaunošanas ieceres dokumentācijas izstrādei**

**energoefektivitātes paaugstināšanai**

**Miera ielā 1, Rudzātos, Rudzātu pagastā, Līvānu novadā**

**Prasības pretendentam:**

Pretendentam ir pieredze publisku ēku projektēšanā.

1. **Vispārīgas prasības:**
   1. Būvniecības ieceres dokumentāciju izstrādāt atbilstoši pastāvošajai likumdošanai;
   2. Būvniecības ieceres dokumentu sastāvs – apliecinājuma karte vienkāršotai atjaunošanai un ēkas fasādes apliecinājuma karte.
2. **Izstrādājot būvniecības ieceres dokumentāciju, paredzēt sekojošas sastāvdaļas:**

2.1. Vispārīgo daļu;

2.2. Arhitektūras daļu:

- arhitektūras sadaļu;

2.3. Inženierrisinājumu daļu:

- vēdināšanu;

2.4. Ekonomisko daļu:

- iekārtu, konstrukciju un materiālu kopsavilkumus;

- būvdarbu apjomus;

- izmaksu aprēķinus (tāmes), kurus sadalīt attiecināmajās un neattiecināmajās izmaksās;

2.5. Darbu organizēšanas projektu;

2.6. Ēkas energoefektivitātes novērtējumu aprēķinātajai energoefektivitātei;

2.8. Citas sastāvdaļas, ja tas ir nepieciešams.

**3. Citas prasības:**

3.1. Projektēšanā vadīties no ēkas energosertifikāta pārskatā norādītajiem priekšlikumiem ēkas ārējo norobežojošo konstrukciju uzlabošanai, lai atbilstoši ēkas energosertifikāta pārskatā norādītajiem aprēķiniem pēc projekta īstenošanas sasniegtu sekojošo:

* primārās enerģijas patēriņš ne lielāks par 67,40 kWh/m2 pēc projekta īstenošanas;
* siltumnīcefekta (ogļskābo) gāzu emisija ne lielāka par 16788,3  kg CO2 gadā pēc projekta īstenošanas.

3.1.1. Priekšlikumi ēkas ārējo norobežojošo konstrukciju uzlabošanai:

3.1.1.1. Savietotā jumta siltināšana siltināšana ar 250 mm akmens vati (λ≤0,037 W/(m\*K)); U=0,13 W/(m2\*K);

3.1.1.2. Ārsienu siltināšana ar 200 mm akmens vati (λ≤0,037 W/(m\*K)), logu un durvju aiļu siltināšana ar 30-50 mm akmens vati; U=0,16 W/(m2\*K);

3.1.1.5. Pamatu un cokola siltināšana ar 150 mm putupolistirolu (λ≤0,037 W/(m\*K)); U=0,37 W/(m2\*K);

3.1.1.6. 1 stāva grīdas demontāža, siltināšana ar 150 mm putupolistirolu (λ≤0,037 W/(m\*K)) un atjaunošana; U=0,15 W/(m2\*K);

3.1.1.7. Rekuperatīvās ventilācijas sistēmas ar siltuma atgūšanu virs 80% ierīkošana;

3.2. Projektēšanā vadīties no tehniskās apsekošanas atzinumā un šajā darba uzdevumā norādītajiem priekšlikumiem un to detalizējumiem.

3.3. Ņemt vērā Ministru kabineta noteikumus Nr. 152  (Pieņemts 08.03.2016., stājas spēkā 24.03.2016.) “Darbības programmas “Izaugsme un nodarbinātība” 4.2.2. specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” īstenošanas noteikumi”.

3.4. Pirms ieceres dokumentācijas izstrādes, pretendentam jāiepazīstas ar objektu.

3.5. Darbu izmaksās jāietver visas dokumentācijas izstrādāšanas, un ar to saistītās saskaņošanas valsts noteiktajās, nepieciešamajās instancēs.

3.6. Pretendentam visas būvprojekta sadaļas ir jāizstrādā un jāiesniedz valsts valodā, t.sk. elektroniskā formātā. Pretendents ir atbildīgs par pareizu formulu izmantošanu.

3.7. Papildus izdevumi, pēc nepieciešamās dokumentācijas izstrādes, par tālāku šīs dokumentācijas detalizāciju un darba zīmējumu izstrādāšanu netiek atzīti.

3.8. Pretendentam pienākums ir laicīgi pārbaudīt visu dokumentācijas pareizību un nesaistes gadījumā nekavējoties paziņot pasūtītājam.

3.9. Piedāvājuma cenā ir jāņem vērā jebkādi citi projektēšanas darbi, ietverot visus projektēšanas darbus, kuri nav ietverti darba uzdevumā un/vai ir nepieciešami darbu nodrošināšanai. Ja arī kāds darbs nav īpaši uzsvērts, tad pretendentam, ņemot vērā tā profesionālo pieredzi, ir jāievērtē visi projektēšanas darbi, kas vajadzīgi būvobjekta funkcionēšanai, būvniecībai un pilnīgai nodošanai ekspluatācijā. Nekāda papildus maksa par neuzskaitītiem darbiem netiek atzīta.

3.10. Pēc piedāvājuma iesniegšanas pretendents nevar atsaukties uz nepilnīgu vai neizprastu darba uzdevumu.

3.11. Visa veida informācija un dokumenti izpildītājam jāiesniedz paredzētajos termiņos, tā, lai to iesniegšana nekavētu projekta darbu izpildi paredzētajā termiņā.

3.12. Projektētājs iesniedz pasūtītājam ieceres dokumentāciju 6 (sešos) eksemplāros papīra formātā un 1 (vienā) eksemplārā elektroniski CD pdf un dwg formātā, kā arī būvdarbu tāmes MS Excel formātā.

3.13. Projektētājs iesniedz pasūtītājam ieceres dokumentāciju 60 kalendāro dienu laikā pēc līguma noslēgšanas.

Līvānu novada domes izpilddirektors U. Skreivers

Līvānu novada domes

Plānošanas un attīstības daļas vadītājas vietniece I. Dobele

I.Svirskis

65307273